### NN 30/2026 (25.3.2026.), Obvezatne upute broj LS II – obrasci za postupak kandidiranja i primjena obvezatnih uputa i obrazaca na prijevremenim izborima članova Općinskog vijeća Općine Drenovci i Općinskog vijeća Općine Proložac

DRŽAVNO IZBORNO POVJERENSTVO REPUBLIKE HRVATSKE

366

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 18. ožujka 2026. donijelo je

OBVEZATNE UPUTE BROJ LS II

OBRASCI ZA POSTUPAK KANDIDIRANJA I PRIMJENA OBVEZATNIH UPUTA I OBRAZACA NA PRIJEVREMENIM IZBORIMA ČLANOVA OPĆINSKOG VIJEĆA OPĆINE DRENOVCI I OPĆINSKOG VIJEĆA OPĆINE PROLOŽAC

1. Postupak kandidiranja na prijevremenim izborima članova Općinskog vijeća Općine Drenovci i Općinskog vijeća Općine Proložac koji će se održati 26. travnja 2026. (dalje: prijevremeni izbori) obavljat će se isključivo na obrascima propisanim ovim Obvezatnim uputama.

Obrasci za postupak kandidiranja su:

– OLS-1 – Prijedlog kandidacijske liste političke stranke/političkih stranaka za izbor članova općinskog/gradskog vijeća/županijske skupštine/Gradske skupštine Grada Zagreba,

– OLS-2 – Prijedlog kandidacijske liste grupe birača za izbor članova općinskog/gradskog vijeća/županijske skupštine/Gradske skupštine Grada Zagreba,

– OLS-3 – Očitovanje kandidata o prihvaćanju kandidature,

– OLS-4 – Izjava kandidata državljanina druge države članice Europske unije o osobnim podacima za kandidiranje te

– OLS-5 – Obavijest o otvaranju posebnog računa za financiranje troškova izborne promidžbe kandidacijske liste za izbor članova općinskog/gradskog vijeća/županijske skupštine/Gradske skupštine Grada Zagreba.

2. U pripremi i provedbi prijevremenih izbora primjenjivat će se:

2.1. Obrasci propisani Obvezatnim uputama Državnog izbornog povjerenstva broj L I za pripremu i provedbu izbora – imenovanje stalnog sastava izbornih povjerenstava (»Narodne novine«, broj 30/25), i to:

– OL-1 – Izjava o prihvaćanju dužnosti predsjednika/potpredsjednika/člana stalnog sastava izbornog povjerenstva za provedbu lokalnih izbora i

– OL-2 – Rješenje o imenovanju stalnog sastava općinskog/gradskog izbornog povjerenstva.

2.2. Obrasci propisani Obvezatnim uputama Državnog izbornog povjerenstva broj L IV za pripremu i provedbu izbora (OL-3 do OL-8) (»Narodne novine«, broj 69/25), i to:

– OL-3 – Izjava o prihvaćanju dužnosti člana proširenog sastava izbornog povjerenstva za provedbu lokalnih izbora,

– OL-4 – Rješenje o imenovanju proširenog sastava općinskog/gradskog izbornog povjerenstva,

– OL-5 – Rješenje o određivanju biračkih mjesta,

– OL-6 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora,

– OL-7 – Izjava o prihvaćanju dužnosti člana biračkog odbora za provedbu lokalnih izbora te

– OL-8 – Rješenje o imenovanju biračkog odbora.

2.3. Obrasci propisani Obvezatnim uputama Državnog izbornog povjerenstva broj LS II za postupak kandidiranja i za provedbu izbora članova predstavničkih tijela jedinica lokalne i područne (regionalne) samouprave (»Narodne novine«, broj 69/25), i to:

– OLS-6 – Glasački listić za izbor članova općinskog/gradskog vijeća/ županijske skupštine/Gradske skupštine Grada Zagreba,

– OLS-7 – Zapisnik o radu biračkog odbora za izbor članova općinskog/gradskog vijeća te

– OLS-9 – Zapisnik o radu općinskog/gradskog izbornog povjerenstva za izbor članova općinskog/gradskog vijeća.

3. Na prijevremenim izborima odgovarajuće će se primjenjivati sljedeće obvezatne upute:

– Obvezatne upute broj L II o zaštiti osobnih podataka (»Narodne novine«, broj 30/25),

– Obvezatne upute broj FL I o suradnji Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe (»Narodne novine«, broj 69/25), osim u dijelu koji se odnosi na e-zahtjev za dodjelu korisničkih podataka za pristup informacijskom sustavu,

– Obvezatne upute broj LS I o postupku kandidiranja za izbor članova predstavničkih tijela jedinica lokalne i područne (regionalne) samouprave (»Narodne novine«, broj 69/25),

– Obvezatne upute broj L VII o načinu glasovanja birača s tjelesnom manom, nepismenih birača te birača koji nisu u mogućnosti pristupiti na biračko mjesto (»Narodne novine«, broj 69/25),

– Obvezatne upute broj L VIII o pravima i dužnostima promatrača (»Narodne novine«, broj 69/25) osim u dijelu koji se odnosi na elektroničku aplikaciju za prijavu promatrača i objavu popisa promatrača te

– Obvezatne upute broj L IX o uvjetima u pogledu prostora koji se određuju kao biračka mjesta i načinu uređenja biračkog mjesta (»Narodne novine«, broj 69/25).

4. Ove Obvezatne upute objavit će se u »Narodnim novinama«, a stupaju na snagu 26. ožujka 2026.

5. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/26-01/3
 Urbroj: 507-03/03-26-2
 Zagreb,18. ožujka 2026.

Potpredsjednik
 koji obavlja dužnost
 predsjednika Povjerenstva
 Damir Kontrec, v. r.

![](/files/_web/sluzbeni-dio/2026/134536/images/10503.jpg)

![](/files/_web/sluzbeni-dio/2026/134536/images/10496.jpg)

![](/files/_web/sluzbeni-dio/2026/134536/images/10489.jpg)

![](/files/_web/sluzbeni-dio/2026/134536/images/10482.jpg)

![](/files/_web/sluzbeni-dio/2026/134536/images/10474.jpg)

![](/files/_web/sluzbeni-dio/2026/134536/images/10464.jpg)

![](/files/_web/sluzbeni-dio/2026/134536/images/10455.jpg)

![](/files/_web/sluzbeni-dio/2026/134536/images/10448.jpg)

![](/files/_web/sluzbeni-dio/2026/134536/images/10441.jpg)

![](/files/_web/sluzbeni-dio/2026/134536/images/10432.jpg)

![](/files/_web/sluzbeni-dio/2026/134536/images/10425.jpg)

![](/files/_web/sluzbeni-dio/2026/134536/images/10418.jpg)

![](/files/_web/sluzbeni-dio/2026/134536/images/10411.jpg)

![](/files/_web/sluzbeni-dio/2026/134536/images/10404.jpg)

![](/files/_web/sluzbeni-dio/2026/134536/images/10392.jpg)

![](/files/_web/sluzbeni-dio/2026/134536/images/10383.jpg)

![](/files/_web/sluzbeni-dio/2026/134536/images/10375.jpg)

![](/files/_web/sluzbeni-dio/2026/134536/images/10368.jpg)

![](/files/_web/sluzbeni-dio/2026/134536/images/10358.jpg)